**projektas**

**reg. Nr. T-189**

**2.9. darbotvarkės klausimas**

**Pasvalio rajono savivaldybės taryba**

**Sprendimas**

**Dėl NEGYVENAMŲJŲ PATALPŲ NUOMOS**

2022 m. spalio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsnio 2 ir 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 2 dalies 1 punktu, 15 straipsnio 1 dalimi, 2 dalies 6 punktu ir 5 dalimi, įgyvendindama Pasvalio rajono savivaldybės ilgalaikio materialiojo turto nuomos tvarkos aprašo, patvirtinto Pasvalio rajono savivaldybės tarybos 2015 m. vasario 19 d. sprendimu Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ (Pasvalio rajono savivaldybės tarybos 2020 m. spalio 28 d. sprendimo Nr. T1-205 redakcija) (su visais aktualiais pakeitimais), 5.5 papunktį, 10 punktą, 37.2 papunktį, 38 punktą, Nuompinigių už Pasvalio rajono savivaldybės ilgalaikio ir trumpalaikio materialiojo turto nuomą skaičiavimo taisykles, patvirtintas Pasvalio rajono savivaldybės tarybos 2021 m. gegužės 26 d. sprendimu Nr. T1-106 „Dėl Nuompinigių už Pasvalio rajono savivaldybės ilgalaikio ir trumpalaikio materialiojo turto nuomą skaičiavimo taisyklių patvirtinimo“, atsižvelgdama į Vaškų Šv. Juozapo parapijos 2022 m. rugsėjo 14 d. prašymą, Krinčino Šv. apašt. Petro ir Povilo parapijos 2022 m. rugsėjo 12 d. prašymą ir Daujėnų Švč. Jėzaus Vardo parapijos 2022 m. rugpjūčio 3 d. prašymą, Pasvalio rajono savivaldybės taryba nusprendžia:

1. Leisti:

1.1. Pasvalio rajono savivaldybės administracijai be konkurso išnuomoti ne ilgiau kaip 5 metams Pasvalio rajono savivaldybei nuosavybės teise priklausančias, patikėjimo teise valdomas negyvenamąsias patalpas, esančias:

1.1.1. Kalno g. 1, Grūžių k., Vaškų sen., Pasvalio r. sav. (registro Nr. 67/9543, pastatas pažymėtas plane – 1C2b, unikalus Nr. 4400-1086-8323, patalpų indeksai – 1-46, 1-47, bendras plotas – 81,40 kv. m), Vaškų Šv. Juozapo parapijai Vaikų dienos centro organizuojamų veiklų vykdymui, ir nustatyti pradinę 1 kv. m nuomos kainą – 0,16 Eur per mėnesį;

1.1.2. Stoties g. 1, Daujėnų mstl., Daujėnų sen., Pasvalio r. sav. (nekilnojamojo turto registro Nr. 35/108106, pastatas pažymėtas plane – 1B2/p, unikalus Nr. 6796-8004-1019:0001, patalpų indeksai – 1-8, 2-4, ½ 2-5, bendras plotas – 48,18 kv. m, unikalus Nr. 6796-8004-1019:0002, patalpų indeksai – 2-1, 2-2, 2-3, bendras plotas – 30,08 kv. m; visų nuomojamų patalpų plotas – 78,26 kv. m), Daujėnų Švč. Jėzaus Vardo parapijai Vaikų dienos centro organizuojamų veiklų vykdymui, ir nustatyti pradinę 1 kv. m nuomos kainą – 0,27 Eur per mėnesį.

1.2. Pasvalio r. Krinčino Antano Vienažindžio progimnazijai be konkurso išnuomoti ne ilgiau kaip 5 metams Pasvalio rajono savivaldybei nuosavybės teise priklausančias, patikėjimo teise valdomas negyvenamąsias patalpas, esančias Pasvalio g. 1, Krinčino mstl., Krinčino sen., Pasvalio r. sav. (registro Nr. 44/752500, pastatas pažymėtas plane – 1C2p, unikalus Nr. 4400-1112-6359, patalpos indeksas 1-17, bendras plotas – 22,91 kv. m, dalis bendro naudojimo patalpų, kurių indeksai 1-19, 1-28, 1-29, 1-34, 1-36, 1-37, bendras plotas – 37,0 kv. m; visų patalpų bendras plotas 59,91 kv. m), Krinčino Šv. Apaštalų Petro ir Povilo parapijai Vaikų dienos centro organizuojamų veiklų vykdymui, ir nustatyti pradinę 1 kv. m nuomos kainą – 0,20 Eur per mėnesį.

2. Įgalioti:

2.1. Pasvalio rajono savivaldybės administracijos Vaškų seniūnijos seniūną parengti ir pasirašyti sprendimo 1.1.1 papunktyje nurodyto turto nuomos sutartį bei turto perdavimo ir priėmimo aktą;

2.2. Pasvalio rajono savivaldybės administracijos Daujėnų seniūnijos seniūną parengti ir pasirašyti sprendimo 1.1.2 papunktyje nurodyto turto nuomos sutartį bei turto perdavimo ir priėmimo aktą;

2.3. Pasvalio r. Krinčino Antano Vienažindžio progimnazijos direktorių parengti ir pasirašyti sprendimo 1.1.3 papunktyje nurodyto turto nuomos sutartį bei turto perdavimo ir priėmimo aktą.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė Virginija Antanavičienė

2022-10- tel. 54 114

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl NEGYVENAMŲJŲ PATALPŲ NUOMOS**

2022-10-

Pasvalys

**1. Sprendimo projekto rengimo pagrindas.**

Pasvalio rajono savivaldybės administracijos gautas Vaškų Šv. Juozapo parapijos 2022 m. rugsėjo 14 d. prašymas, Krinčino Šv. Apaštalų Petro ir Povilo parapijos 2022 m. rugsėjo 12 d. prašymas ir Daujėnų Švč. Jėzaus Vardo parapijos 2022 m. rugpjūčio 3 d. prašymas, kuriais prašoma išnuomoti ne konkurso būdu patalpas Krinčine, Grūžiuose ir Daujėnuose Vaikų dienos centrų organizuojamų veiklų vykdymui.

**2. Sprendimo projekto tikslai ir uždaviniai.**

Vadovaujantis Pasvalio rajono savivaldybės ilgalaikio materialiojo turto nuomos tvarkos aprašu, patvirtintu Pasvalio rajono savivaldybės tarybos 2015 m. vasario 19 d. sprendimu Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ (Pasvalio rajono savivaldybės tarybos 2020 m. spalio 28 d. sprendimo Nr. T1-205 redakcija) (su visais aktualiais pakeitimais) (toliau – Aprašas), Pasvalio rajono savivaldybei (toliau – Savivaldybė) nuosavybės teise priklausantis turtas gali būti išnuomotas ne ilgiau kaip 10 metų viešojo konkurso būdu Savivaldybės tarybos sprendimu, išskyrus Savivaldybės turto nuomos atvejus, kai toks turtas gali būti išnuomotas be konkurso, tame tarpe ir pelno nesiekiantiems subjektams, kurių pagrindinis veiklos tikslas atitinka bent vieną iš Lietuvos Respublikos valstybės ir savivaldybių turto valdymo naudojimo ir disponavimo juo įstatymo 14 straipsnio 2 dalyje nustatytų tikslų. Vienas iš šių tikslų – užtikrinti vaiko ir (ar) šeimos gerovės ir (arba) vaiko teisių apsaugą.

Sprendimo 1.1 punkte nurodytos Savivaldybei nuosavybės teise priklausančios Savivaldybės administracijos patikėjimo teise valdomos negyvenamosios patalpos, esančios Kalno g. 1, Grūžių k., Vaškų sen., Pasvalio r. sav., šiuo metu laisvos, Savivaldybės funkcijoms atlikti nereikalingos, todėl siūloma šias patalpas išnuomoti be konkurso Vaškų Šv. Juozapo parapijai Vaikų dienos centro organizuojamų veiklų vykdymui.

Sprendimo 1.2 punkte nurodytos Savivaldybei nuosavybės teise priklausančios Pasvalio r. Krinčino Antano Vienažindžio progimnazijos patikėjimo teise valdomos negyvenamosios patalpos, esančios Pasvalio g. 1, Krinčino mstl., Krinčino sen., Pasvalio r. sav., šiuo metu laisvos, Savivaldybės funkcijoms atlikti nereikalingos, todėl siūloma šias patalpas išnuomoti be konkurso Krinčino Šv. Apaštalų Petro ir Povilo parapijai Vaikų dienos centro organizuojamų veiklų vykdymui.

Sprendimo 1.3 punkte nurodytos Savivaldybei nuosavybės teise priklausančios Savivaldybės administracijos patikėjimo teise valdomos negyvenamosios patalpos, esančios Stoties g. 1, Daujėnų mstl., Daujėnų sen., Pasvalio r. sav., šiuo metu laisvos, Savivaldybės funkcijoms atlikti nereikalingos, todėl siūloma šias patalpas išnuomoti be konkurso Daujėnų Švč. Jėzaus Vardo parapijai Vaikų dienos centro organizuojamų veiklų vykdymui.

Patalpų 1 kv. metro pradinė nuomos kaina apskaičiuota, vadovaujantis Nuompinigių už Pasvalio rajono savivaldybės ilgalaikio ir trumpalaikio materialiojo turto nuomą skaičiavimo taisyklėmis, patvirtintomis Pasvalio rajono savivaldybės tarybos 2021 m. gegužės 26 d. sprendimu Nr. T1-106 „Dėl Nuompinigių už Pasvalio rajono savivaldybės ilgalaikio ir trumpalaikio materialiojo turto nuomą skaičiavimo taisyklių patvirtinimo“. Vadovaujantis Aprašo 7 punktu, atsižvelgiant į nuomojamo turto paklausą ir paskirtį, Savivaldybės tarybos sprendimu pradinis nuompinigių dydis gali būti padidintas.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus

vyriausioji specialistė Virginija Antanavičienė